Korrupsioni në Kinë
Në Kinë, përpjekjet kundër korrupsionit janë përqendruar tek zyrtarët e korruptuar, të cilët dërgojnë gratë ose fëmijët jashtë shtetit dhe i nxjerrin fitimet e tyre të paligjshme jashtë
Ndërkohë që Kina vazhdon përpjekjet kundër rrushfetit, autoritetet e kanë përqendruar vemendjen tek ata zyrtarë të korruptuar që i kanë pjestarë të familjes dhe pasuritë jashtë vendit. Këto përpjekje janë bërë shkak për një debat brenda vendit. Debatohet se sa mund të jetë numri i zyrtarëve të tillë dhe cilat janë shanset që ata të kapen. Në Kinë, përpjekjet kundër korrupsionit janë përqendruar tek të ashtuquajturit "zyrtarë lakuriq". Kjo është nofka që u është vënë kuadrove komunistë të korruptuar, të cilët dërgojnë gratë ose fëmijët jashtë shtetit dhe i nxjerrin fitimet e tyre të paligjshme jashtë. Çështja nuk është e re, por ajo është bërë tani më publike, sepse disa politikanë të lartë që janë vënë nën hetime, del se i kanë fshehur pasuritë jashtë vendit. Zhu Jiangnan është profesore e Universitetit të Hong Kongut: Qeveria po përpiqet të sqarojë se sa i përhapur është ky problem dhe rajonet e vendit kanë hartuar një studim të brendshëm. Por deri tani vetëm provinca Guangdong ka guxuar të raportojë se ka gjetur zyrtarë të tillë. Kjo fushatë ka ndikim në Kinë, ku shumë njerëz besojnë se qeveria është kundër kësaj praktike tepër të përhapur. thotë një banor i Pekinit. Presidenti Xi Jinping u ka kërkuar kuadrove të ndryshojnë stilin e jetesës dhe ka paralajmëruar të rinjtë se të punosh si shërbyes civil kjo nuk është një karrierë për të fituar para. Zoti Xi është vlerësuar në Kinë për këto qëndrime. thotë ky banor. Çështja e zyrtarëve të zhveshur ka ringjallur debatin se sa pak di publiku në Kinë për pasuritë e zyrtarëve në përgjithësi. Kina ende nuk ka një ligj që t'u kërkojë zyrtarëve të deklarojnë pasuritë, pavarësisht thirrjeve të forta të aktivistëve. thotë profesorja Zhu Jiangnan. Por pa programe të tilla pilot për zyrtarët e nivelit të ulët, është e paqartë se cilat janë planet e partisë për pushtetarët e lartë.